burgasdotpro/wikipedia huggingface dataset:
Bitka pri Baweane

Bitka pri Baweane bola jedna z námorných bitiek druhej svetovej vojny. Odohrala sa dňa 1. marca 1942. Príčinou bitky bola snaha spojencov, ktorí spojili svoje sily pod jednotným vedením ABDACOM, o evakuáciu z Jávskej oblasti.
Po katastrofálnej porážke spojencov v bitke v Jávskom mori 27. februára 1942 zostalo spojencom na Jáve len niekoľko plavidiel. 28. februára kotvili v Surabaji ťažký krížnik HMS "Exeter" a 7 torpédoborcov. V Batávii kotvil ťažký krížnik USS "Houston" a ľahký krížnik HMAS "Perth". Spojenecké velenie rozhodlo, že tieto spojenecké lode budú z oblasti evakuované. 
Ako prvé odplávali zo Surabaja 4 torpédoborce "John D. Edwards", "Paul Jones", "John D. Ford" a "Alden" pod velením fregatného kapitána Binforda, ktorým sa podarilo prekĺznuť Balijským prielivom do Indického oceánu. Krížniky "Houston" a "Perth" však boli potopené 1. marca 1942 v bitke v Sundskom prielive.
Zvyšné lode zo Surabaja – ťažký krížnik "Exeter", torpédoborce HMS "Encounter" a USS "Pope" sa pokúšali dostať do Indického oceánu a ďalej na Cejlón. Nemohli k tomu použiť Balijský prieliv ako úspešné torpédoborce, pretože "Exeter" mal príliš veľký ponor. Torpédoborec "Pope" mal pôvodne odplávať s ostatnými americkými torpédoborcami, ale pretože sa kvôli oprave nezúčastnil bitky v Jávskom mori, tak mu zostali všetky torpéda. A preto bolo rozhodnuté, že bude sprevádzať "Exeter". Skupina vyplávala pod velením kapitána Gordona zo Surabaja v 19 hodín 28. februára. Snahou Gordona bolo vyhnúť sa japonskej východnej inváznej skupine, ktorá sa vyloďovala asi 100 km západne od Surabaja a v noci z 1. marca na 2. marca preplávať Sundským prielivom.
Dňa 1. marca o pol desiatej boli Gordonove lode objavené pri ostrove Bawean. Spozoroval ich japonský zväz lodí pod velením kontradmirála Takea Takagiho v zložení ťažké krížniky "Nači" a "Haguro" a 2 torpédoborce. Takagi katapultoval prieskumné lietadlá a privolal na pomoc skupinu pod velením viceadmirála Ibó Takahašiho v zložení ťažké krížniky "Ašigara" a "Mjókó" a 2 torpédoborce. V nadchádzajúcej prestrelke boli potopené "Exeter" a "Encounter". Torpédoborcu "Pope" sa darilo ešte istý čas unikať, ale nakoniec bol objavený lietadlami z ľahkej lietadlovej lodi "Rjúdžó" a po niekoľkých vlnách náletov bol potopený.
Telephone

„Telephone“ je druhý singel americkej popovej speváčky Lady Gaga z jej druhého EP albumu "The Fame Monster "(2009). Singel bol vydaný 15. februára 2010.
Externé odkazy.
Oficiálny videoklip k pesničke
Freestyle (hudobný žáner)

Freestyle je elektronický tanečný štýl, ktorý vznikol v 80. rokoch na Floride, v Spojených štátoch. Aj keď je termín freestyle v Európe spojený predovšetkým s rapom (správne sa nazýva freestyle rap), freestyle music je spojený so štýlmi ako electro, post-disco, italo-disco aj old school hip hop. Štýl je populárny v hispánskych a latino komunitách po USA.
Dejiny.
Prvé náznaky freestyle music sa objavili v osemdesiatych rokoch. Medzi prvé freestyle skladby patrí "Planet Rock" (1982) od Afrika Bambaataa &amp; Soul Sonic Force a "Let the Music Play" (1984) od Shannon.
V 90. rokoch freestyle presiakol do popovej hudby a ovplyvnil umelcov ako MC Hammer, Paula Abdul, Bobby Brown, New Kids on the Block a Milli Vanilli.
Kanazawa

Kanazawa () je hlavné mesto prefektúry Išikawa v Japonsku.
Podľa odhadu z roku 2003 v meste žilo 456 627 obyvateľov a hustota osídlenia bola 976,18 ob./km². Celková rozloha mesta je 467,77 km².
História.
Moderné mesto Kanazawa bolo založené 1. apríla 1889.
Kanazawa bolo jedným z mála veľkých japonských miest, ktoré bolo ušetrené paličských náletov amerického letectva počas druhej svetovej vojny. Vďaka tomu sa v Kanazawe uchovalo veľa architektonických pamiatok.
Pamätihodnosti.
Záhrada Kenroku-en je určite najslávnejšou pamätihodnosťou v Kanazawe. Pôvodne bola založená ako vonkajšia záhrada Kanazawského hradu. Pre verejnosť bola otvorená v roku 1875. Je považovaná za jednu z "Troch najkrajších záhrad Japonska".
Pri záhrade Kenroku-en leží Kanazawský hrad. Pôvodný hrad bol síce úplne zničený požiarom v roku 1881, ale v roku 2001 bol znovu postavený tradičnými metódami do podoby z roku 1809.
Vo Východnej zábavnej štvrti z 19. storočia sa zachovalo niekoľko domov pre gejše v pôvodnej podobe.
Shannon (speváčka)

Shannon (celým menom Shannon Brenda Greene; * 2. máj 1958, Washington D.C.) je americká speváčka. Preslávila sa vďaka "Let the Music Play", piesni, ktorá mala vplyv na freestyle aj electro funk.
Zapp

Zapp je americká soul a funk skupina založená v roku 1978 v Daytone v Ohiu. Zapp sa skladala z Lester Troutman a Terry "Zapp" Troutmana. Medzi ich najslávnejšie R&amp;B hity patria "More Bounce to the Ounce" (#2), "Dance Floor" (#1), "Doo Wa Ditty" (#10). Skupina mala vplyv na G-funk aj west Coast hip-hop hudobníkov.
Larry Levan

Larry Levan (* 20. júl 1954, New York, New York, USA - † 8. november 1992, New York) tiež Lawrance Philpot, bol americký hudobný producent a DJ, ktorý sa podpísal na veľa garage house, house aj post-disco skladieb ako "Tearin' It Up" (1982) od Chaka Khan, "Seventh Heaven" (1982) od Gwen Guthrie, "Changes" (1983) od Imagination a iné. 
Larry Levan bol tiež inovátorom štýlu house.
Biela légia (Slovensko)

Biela légia bola antikomunistická kresťanská organizácia pôsobiaca na území Slovenska (vtedy ako súčasť povojnového Česko-Slovenska) a Rakúska v období rokov 1947 až 1951. Ako súčasť protikomunistického odboja bolo jej cieľom informovať širokú verejnosť aj zahraničie o terore komunistického hnutia. Hlavnými zakladateľmi a poprednými členmi boli Jozef Vicen a Jozef Mikula.
Činnosť.
Ako to bolo s Bielou légiou - Neznáma história - Žurnál - Pravda
Biela légia sa okrem protikomunistických aktivít doma aj v zahraničí venovala pomoci pri úteku ľudí z komunistického Česko-Slovenska do slobodného sveta. V rokoch 1950 (máj) až 1953 (júl) z Rakúska vysielala rozhlasové spravodajstvo na krátkych vlnách v pásme 40 metrov. Rozhlasový vysielač Biela légia bol istým vzorom pre neskoršie vysielanie rádia Slobodná Európa.
Rozhlasový vysielač Biela légia hlásal vo svojom spravodajstve tento program:
Spolupracovníci.
Za svoju činnosť v Bielej légii bolo komunistickými súdmi vynesených mnoho vysokých trestov. Najznámejšie a najlepšie zdokumentované sú tresty smrti pre Antona Tunegu, Alberta Púčika a Eduarda Tesára, ktorí boli popravení 20. februára 1951. Hlavným žalobcom bol komunistický prokurátor Anton Rašla.
Jozef Vicen bol v roku 1957 z Rakúska agentmi ŠtB unesený do Česko-Slovenska a po odsúdení na 25 rokov v ťažkom väzení strávil jedenásť rokov.
Jedným zo spolupracovníkov bol aj Jozef Berčík z Čierneho Balogu, ktorého odsúdili ako jedného z organizátorov v roku 1951 na 17 rokov väzenia a poslali do uránových baní. V príbehu pre Post Bellum na aktuality.sk to opísala jeho manželka Mária.
Garage house

Garage house je subžáner elektronickej tanečnej hudby, ktorý vznikol v disco clube Paradise Garage v New York City a Zanzibar v New Jersey v Spojených štátoch. Štýl bol populárny v Amerike aj Spojenom kráľovstve a dal vzniknúť UK garage, house a speed garage. V štýle dominujú hudobné nástroje ako syntetizátor, bicí automat, sekvencer a iné. 
Medzi garage house DJov patria Junior Vasquez, Tony Humphries a Larry Levan.
World Class Wreckin’ Cru

World Class Wreckin' Cru bola americká electro-hopová skupina pochádzajúca z Comptonu v Kalifornii. Pôvodná zostava skupiny pozostávala z členov Shakespeare, Cli-N-Tel (speváčka) a dvoch hudobných producentov Dr. Dre a DJ Yella.
K ich hitom patria piesne "Mission Possible" a "Turn off the Lights".
Old school hip hop

Old school hip hop je počiatočná éra hip-hopovej hudby (1979–1984). 
Dejiny.
Túto éru definujú jednoduché texty s témou "partying and having a good time", no najskôr sa objavili zložitejšie skladby obvykle s politickým kontextom. Tými sú napríklad Grandmaster Flash &amp; The Furios Five a politicky nekorektné "The Message" (1982).
V tejto ére sa vznikol tzv. "battle rap" alebo tiež "freestyle rap". Najstarším tzv. 'beefom' alebo konfliktom boli tzv. "Roxanne Wars", keď samozvaná Roxanne slovne zaútočila na UTFO, ktorí vydali pieseň "Roxanne, Roxanne" v roku 1984. 
Crossover.
Prvé komerčné skladby z old-school obdobia sú:
Babrujsk

Babrujsk (, ; Bobrujsk) je priemyslové centrum v Mahiľovskej oblasti v Bielorusku. Patrí k najstarším mestám v krajine. Prvé písomné zmienky o tomto sídle sa datujú okolo roku 1387.
Z celkového počtu 217 000 obyvateľov (2017) mesta 80 % tvoria Bielorusi, zvyšok Rusi, Ukrajinci, Židia a Poliaci. 
Babrujsk sa nachádza 110 km od Mahiľova a 130 km od Minsku na dopravnej tepne medzi Minskom a ukrajinským Kyjevom.
Alexandr Saidgerejevič Galimov

Alexandr Saidgerejevič Galimov (rus. Александр Саидгереевич Галимов; * 2. máj 1985, Jaroslavľ – † 12. september 2011, Moskva) bol ruský hokejista. 
Bol jedným z dvoch ľudí, ktorí prežili pád lietadla Lokomotivu Jaroslavľ dňa 7. septembra 2011. Avšak, 12. septembra 2011 v ranných hodinách podľahol zraneniam a stal sa 44. obeťou tohto leteckého nešťastia.
Levárska ulica

Levárska ulica je ulica v Bratislave, v mestskej časti Karlova Ves. Je kolmá na Karloveskú ulicu, je rovnobežná s Brodskou a Sekulskou, Silvánska je na ňu kolmá.
Na ulicu nie je priamo napojená mestská hromadná doprava. Nachádza sa tu Karloveská pekáreň a Slovenský rybársky zväz Bratislava 4.
West Island (Kokosové ostrovy)

West Island je hlavný a najväčší ostrov austrálskeho teritória Kokosové ostrovy. Má rozlohu 6,2 km² a žije tu 190 obyvateľov. Nachádza sa tu sídlo vlády a hlavné letisko "Cocos Islands Aerodrome".
Hoci je West Island hlavným ostrovom Kokosových ostrovov, väčšina obyvateľov žije v dedine Bantam na ostrove Home Island.
Kingston (Norfolk)

Kingston je hlavné mesto Norfolku, austrálskeho teritória v Tichom oceáne. Mesto je administratívnym, historickým a kultúrnym centrom ostrova, väčším mestom a ekonomickým centrom je však Burnt Pine.
V meste sa nachádza sídlo vlády, starý cintorín, historický kostol Všetkých svätých, ruiny vojenského objektu v "Quality Row" a kasárne, kde sídli úrad ostrova.
6. marca 1788 sa tu vylodil poručík Philip Gidley King spoločne s 22 trestancami (9 mužov a 6 žien), ktorí sa stali novými osadníkmi.
Majstrovstvá sveta v pólokrose 2011

Majstrovstvá sveta v pólokrose 2011 boli 3. majstrovstvá sveta v pólokrose. Bolo to najvyššie medzinárodné podujatie IPC v pólokrose v roku 2011, ktoré sa konalo za účasti 8 tímov. Konalo sa 20. - 28. augusta 2011 v mestečku Rugby, v okrese Warwickshire, v Spojenom kráľovstve. Všetkých 20 zápasov sa odohralo na Onley Grounds Equestrian Centre.
Roland TR-808

Roland TR-808 Rhythm Composer je programovateľný bicí automat. Anglická skratka "TR" ("Tranzistor Rhythm") v doslovnom preklade znamená tranzistorový rytmus. 
Bol predstavený firmou Roland Corporation v roku 1980. V rovnakom roku bol predstavený aj Linn LM-1, ktorý mal hodnotu 5 000 US$, no TR-808 mal hodnotu iba 1 000 US$. TR-808 oproti LM-1 bol niekedy považovaný ako podradný.
Prístroj pomohli spopularizovať R&amp;B duo Jimmy Jam and Terry Lewis a The SOS Band. Medzi populárne piesne, ktoré používajú tento prístroj patria aj "Sexual Healing" od Marvina Gayea.
Zoznam žánrov.
TR-808 sa najviac používa v nasledujúcich hudobných štýloch:
Emulácia.
Zvuk TR-808 aj TR-909 bol kopírovaný klonmi, medzi tieto klony patria sem:
Heterodontosaury

Heterodontosaury (neformálne heterodontosauridy, ) boli menšie vtákopanvové dinosaury, patriace medzi vývojovo najprimitívnejších zástupcov tohto taxónu. Ich fosílie sú pomerne vzácne, boli však globálne rozšírenou čeľaďou, ktorá sa vyskytovala takmer na všetkých kontinentoch od spodnej jury až po spodnú kriedu (asi pred 215 až 133 Ma).
Opis.
Heterodontosaury boli v priemere len niekoľko decimetrov dlhé, najväčšie sotva presiahli 2-metrovej dĺžky (z toho zhruba polovicu zaberal chvost). Žili zrejme v suchších oblastiach a mohli sa pohybovať striedavo po dvoch aj po štyroch končatinách (pri rýchlom behu iba po dvoch). Ich charakteristickým znakom boli výrazné predné zuby, pripomínajúce rezáky šeliem. Tie mohli slúžiť na obranu, vnútrodruhové zápasy alebo vyhrabávanie potravy. Zadný rad zubov zase slúžil na žuvanie potravy, podobne ako u neskorších vrchnokriedových hadrosaurov. Príslušníci tejto čeľade boli zrejme bylinožravce, výnimočne snáď aj všežravce.
Zástupcovia.
Do čeľade sú radené tieto rody:
Roland TR-909

Roland TR-909 Rhythm Composer je bicí automat, vyrábaný firmou Roland v rokoch 1984-1985.
Dejiny.
TR-909 bol zostavený Tadaom Kikumotom z Roland Corporation v roku 1983 v Japonsku. Kikumoto tiež navrhol Roland TB-303.
V tých rokoch sa snažili vytvoriť malý, lacný a jednoduchý bicí automat, ktorý by bol plnohodnotným "bubeníkom" a nahradil by (v daný moment) nie zrovna najlepšie predávaný TR-808.
Ako to už ale s produktami Roland x0x tak chodilo i TR-909 nebol zrovna marketingový úspech. Používatelia si sťažovali na nerealistické zvuky, a pritom glorifikovali jeho jednoduchosť používania a programovania.
Pôvodne mali byť z dôvodu nízkych nákladov všetky zvuky generované analogovo (spojité obvody s oscilátormi,filtrami, obálkami atď.), ale inžinieri zistili že "rýchle" a frekvenčne vyššie položené zvuky (cymbal a hi-hats) nebude jednoduché reprodukovať verne k reálným nástrojom. Tadao Kikumoto sa aj s vývojovým týmom shodli, že tieto dva zvuky budú čítané z ROM-ky s PCM-vzorkami, prevedené do spojitého signálu a následne ešte v obvodoch poupravované. Atsushi Hoshiai, ktorý dostal za úlohu zpracovať software-ové riešenie týchto zvukov si ich navzorkoval doma , na svojích bubnoch. Potom ešte 6-bitové vzorky (sample) upravil na počítači s operačným systémom CP/M80.
Všetky ostatné zvuky sú generované analogovo v obvodoch. To však prináša aj radu "nedokonalostí" ako napr. fázujúce sa snare (vírivý bubon) a potlesk dohromady, pretože oba používajú rovnaký generátor šumu a pri správnom nastavený je počuť určité fázovanie týchto zvukov v pozadí.
TR-909 bol tiež prvý bicí automat od Rolandu, ktorý mal plne implementované MIDI. Nastavenie zvukov sa však neprenášalo - to bolo sále vykonávané používateľom analogovo potenciometrami na stroji. Avšak riadením bicieho automatu sa mohol kedykoľvek stať aj sekvencér z iného bicieho automatu alebo pracovnej stanice, poprípade počítač (Atari ST malo MIDI porty). A tiež naopak TR909 mohlo riadiť iné stroje zo svojej "MIDI OUT". Samozrejmosťou bolo vybavenieDINsync-24 portom pre zachovanie kompatibility so staršími produktmi x0x.
TR-909 používal pamäťové karty od Rolandu na zálohovanie/prenášanie dát (nastavenie sekvencéra a iné) alebo bolo možné nahrať z Tape Out signál na zvukovú MC kazetu a potom ho znova pustiť do Tape In zásuvky s príslušným nastavením stroja. 
Databáza zvukov.
TR-909 obsahuje:
808 State

808 State je anglická acid house skupina, založená v roku 1987 v Manchesteri. Skupina je zložená z Grahama Masseyho, Andrewa Barkera, Darrena Partingtona. 808 State "debutovala" albumom "Newbuild" v roku 1988.
Preslávili sa aj vďaka piesni "Pacific State", ktorá sa dostala aj do BBC Radio 1.
Roland TB-303

Roland TB-303 Bass Line je basový syntetizátor vyrábaný firmou Roland v rokoch 1981-1984. Anglická skratka "TB" ("Tranzistor Bass") v doslovnom preklade znamená tranzistorový bas. 
TB-303 býva spájaný s hudobným štýlom acid house.
Acid house

Acid house je subžáner house. Acid house vznikol v 80. rokoch v New Yorku aj Chicagu v Spojených štátoch. 
Hudbe dominuje Roland TB-303 syntetizátor.
Mutsumi

 alebo tiež Mucumi je japonské rodné meno. Je to ženské meno, no zriedka mužské.
Seijú

Seijú () je dabér, ktorý účinkuje v rozhlase prevažne v anime priemysle. Seijú dabujú aj počítačové hry.
Seijú ako Megumi Hajašibara, Kikuko Inoue, Aja Hirano, Aja Hisakawa, Rie Kugimija, Romi Pakuová majú svoje fankluby po celom svete.
Roland (spoločnosť)

Roland Corporation (transkripcia: "Rórando kabušiki gaiša") je japonská firma, ktorá vyrába elektronické nástroje, predovšetkým elektrofóny aj softvéry. Spoločnosť založil v Osake v Japonsku v roku 1972 Ikutaro Kakehaši. Kapitál bol 33 miliónov jenov. Továrne majú v Spojených štátoch, Japonsku, Taiwane a v Taliansku.
Presapient

Presapient (lat. "Praesapiens, Homo praesapiens, Homo presapiens, Homo sapiens praesapiens, Homo sapiens presapiens, Homo sapiens präsapiens"; podľa Sergiho a Howella: "Prophaneranthropus, Prophaneranthropi" ) je pojem, ktorý používali pôvodne najmä francúzski bádatelia M. Boule a H. V. Vallois na označenie vývojovej línia v Európe, ktorá viedla k Homo sapiens, na rozdiel od paralelnej vývojovej línie, ktorá viedla k Homo neanderthalensis (tzv. preneandertálci). Typické nálezy tradične sem zaraďované sú nálezy z lokalít Swanscombe, Fontéchevade a Steinheim. 
Konkrétnejšie presapient podľa rôznych zdrojov môže byť:
Najmanka

Najmanka je prírodná rezervácia ev. č. 2257 neďaleko obce Borová Lada v okrese Prachatice. Oblasť spravuje Správa NP a CHKO Šumava.
Predmetom ochrany sú prirodzene sa vyvíjajúce spoločenstvá na rašelinisku, pramenisku a mokradiach.
Hot Dance Singles Sales

Hot Dance Singles Sales (kedysi Hot Dance Music/Maxi-Singles Sales) je rebríček "Billboard" magazínu, ktorý bol vytvorený v roku 1985.
Rebríček sa zostavuje z predaja 12" maxi singlov, CD maxi singlov aj CD singlov piesní. Tieto piesne bývajú zvyčajne v dance štýle alebo sú to remixy. 
Dejiny.
V roku 1985 malo Hot Dance Singles Sales 50 pozícií, no napokon sa rebríček zredukoval na 25.
V roku 2005 singel "Me Against The Music" od Britney Spears &amp; Madonna zvíťazil v kategórii "best-selling singles dance" na Billboard Music Awards.
MC Hammer

MC Hammer (vlastným menom Stanley Kirk Burrell, * 30. marec 1962, Oakland, Kalifornia, USA) je americký pop-repový spevák, ktorý slávil úspech v 80. rokoch a 90. rokoch 20. storočia. Je známy aj vďaka piesni „U Can’t Touch This“. Celosvetovo predal viac ako 50 miliónov nahrávok.
Životopis.
MC Hammer sa narodil v Oaklande, v štáte Kalifornia.
V roku 1985 sa oženil a má šesť detí: A'Keiba (* 1987), Jamaris (* 1990), Sarah (* 1993), Stanley Jr.(* 1995), Jeremiah (* 1998) a Samuela (* 2005).
MC Hammer je tiež pastorom. V súčasnosti jeho pseudonym "MC" (pôvodne "Master of Ceremony", hip-hopový titul) dostalo význam "Man of Christ" ("človek Krista").
U Can’t Touch This

„U Can't Touch This“ je skladba amerického pop rapového speváka MC Hammer, z albumu "Please Hammer, Don’t Hurt ’Em" z roku 1990. Skladba bola vydaná ako singel vydavateľstvom Capitol Records.
New jack swing

New jack swing alebo tiež swingbeat je hudobný crossover žáner ktorý spája popové aj R&amp;B štýly ako go-go a soul ale tiež aj funk, swing, a iné.
Ide o najviac popový žáner od čias Motown. 
Medzi new jack swing producentov patria predovšetkým Teddy Riley a Timmy Gatling.
Haruna (bojová loď)

Haruna (: 榛名), pomenovaná podľa stále aktívnej sopky Haruna ležiacej vo východnom Honšú, bola bojovým krížnikom japonského námorníctva triedy "Kongó", ktorý bol prestavaný a v roku 1931 preklasifikovaný na bojovú loď. Jej stavba bola zahájená v lodeniciach Kawasaki v Kóbe 16. marca 1912, na vodu bola spustená 14. decembra 1913 a do služby vstúpila 19. apríla 1915.
Služba.
Počas druhej svetovej vojny poskytovala "Haruna" v januári a februári 1942 krytie japonským inváznym silám v Holandskej Východnej Indii, zúčastnila sa nájazdov do Indického oceánu proti britskej Východnej flotile v apríli 1942, chránila inváznu flotilu počas bitky o Midway v júni 1942.
V noci 13. októbra 1942 "Haruna" spoločne so svojou sesterskou loďou "Kongó" ostreľovala Hendersonovo letisko na Guadalcanale. Vypálila 483 kusov 356mm granátov (Kongó ďalších 435 kusov), najprv trieštivých a nakoniec, keď trieštivé došli, tak aj priebojných, ktoré ale boli proti pozemným cieľom nevhodné a menej účinné. Celkom sa japonským lodiam podarilo na zemi zničiť viac než 40 amerických lietadiel.
25. októbra 1942 sa zúčastnila bitky pri Santa Cruz, námornej bitky pri Guadalcanale (len ako vzdialené krytie) v novembri 1942, bitky vo Filipínskom mori v júni 1944 a bitky pri Leyte v októbri 1944.
28. júla 1945 bola "Haruna" napadnutá lietadlami z amerických lietadlových lodí zväzu Task Force 38 a bombardérmi B-24 USAAF, práve keď kotvila v prístave v Kure v prefektúre Hirošima. Vo svojom kotvisku sa potopila aj s 65 členmi posádky a 20. novembra bola oficiálne vyškrtnutá z registrov námorníctva. V roku 1946 bol jej trup vyzdvihnutý a zošrotovaný.
Fiat Freemont

Fiat Freemont je prvým vozidlom zo spojenia Fiatu a Chrysleru. Je technicky podobný Dodgeu Journey, avšak predná maska a interiér boli výrazne poeurópštené a navyše boli pridané talianske motory, tj. MultiJet (diesel) a benzínové. Veľa ľudí vidí vo Fiate Freemont nástupcu 3 modelov: Fiatu Ulysse, Fiatu Croma 2. generácie a Fiatu Multipla. Keďže sa v Európe už nepredáva Dodge Journey, zostane iba Fiat a aj v Amerike bude Dodge Journey po modelovom roku 2011 nahradený väčším Durangom.
Rick James

James Ambrose Johnson, Jr. (* 1. február 1948, Buffalo, New York, USA – † 6. august 2004, Burbank, Kalifornia,), známy ako Rick James, bol americký hudobník, gitarista, skladateľ a hudobný producent. Medzi jeho hity patria "Super Freak", "Mary Jane" a "You and I".
James mal problémy so zákonom kvôli drogám. Zomrel v roku 2004 na zlyhanie srdca. 
Diskografia.
Single.
"Billboard" Hot 100 single:
Freestyle

Freestyle môže byť:
Syrta

Syrta (arabsky: سرت, Surt alebo Sert) je líbyjské mesto ležiace na pobreží Stredozemného mora s približne 128 000 obyvateľmi. Je to hlavné mesto okresu Surt. Významným syrtským rodákom je dlhoročný vodca Líbye Muammar al-Kaddáfí.
Timex Social Club

Timex Social Club bola americká hip-hopová a R&amp;B skupina, založená v roku 1982 v Berkeley v Kalifornii. Timex Social Club sa skladala z Marcusa Thompsona, Alexa Hilla, Michaela Marshalla, Kevina Moorea. Ich najväčší hit bol "Rumors".
Top R&amp;B/Hip-Hop Albums

Top R&amp;B/Hip-Hop Albums (pôvodne Top R&amp;B/Black Albums) je hudobný rebríček "Billboardu", ktorý sleduje albumy v R&amp;B a hip-hop štýle. Rebríček bol vytvorený v roku 1965 ako Hot R&amp;B LPs. Názov bol zmenený v roku 1999 z Top R&amp;B Albums na Top R&amp;B/Hip-Hop Albums.
V tomto rebríčku sa objavujú aj hudobníci štýlov quiet storm, urban contemporary, soul, R&amp;B, new jack swing, hip hop, a house.
San Bernardino

San Bernardino môže byť:
Kano (hudobná skupina)

Kano bola talianska hudobná skupina, ktorá bola založená v roku 1979. Skupinu tvorili Luciano Ninzatti, Stefano Pulga a Matteo Bonsantoza. Kano malo na konte niekoľko hitov, predovšetkým v americkom "Billboard" rebríčku, ako "I'm Ready" a "Can't Hold Back". 
Kano patrila medzi prvé tzv. italo-disco hudobné skupiny.
Kuklovská ulica (Bratislava)

Kuklovská ulica je ulica v Bratislave, v mestskej časti Karlova Ves. Nachádza sa v miestnej časti Dlhé diely.
Italo-disco

Italo-disco je tanečný žáner, ktorý vznikol v Taliansku a bol populárny v 80. rokoch 20. storočia. Patrí medzi prvé štýly elektronickej tanečnej hudby. Italo-disco používa vocoder, syntetizátor a iné elektronické hudobné nástroje.
Dejiny.
Predpona "Italo" znamená "taliansky". Tato predpona sa používala v súvislosti s kompilačnými albumami ako "Italo Top Hits", alebo tiež "Italo Super Hits". Nie je známe, kedy sa termín "italo-disco" objavil prvýkrát, no hudobne bol tento štýl ovplyvnený synthpopom (Cerrone, Kraftwerk, Telex, Devo, Gary Numan), SF hi-NRG (ako Sylvester alebo Paul Parker) a inými žánrami. Európska verzia italo-disca je euro disco.
Wish You Were Here (skladba, Avril Lavigne)

 
„Wish You Were Here“ je pieseň kanadskej speváčky a skladateľky Avril Lavigne. Je to tretí singel z jej štvrtého štúdiového albumu „Goodbye Lullaby“. Napísala ju Avril Lavigne a produkovali ju producenti Max Martin a Shellback.
Pozadie.
V telefonickom rozhovore, Avril Lavigne potvrdila, že pieseň bude použitá ako tretí a možno posledný singel z albumu „Goodbye Lullaby“. 
Pozície v rebríčkoch.
Pieseň sa dostala na 99. miesto v americkej hitparáde Billboard Hot 100 a v kanadskom Hot 100 sa pieseň dostala na 64. miesto, týždeň po vydaní albumu. 
Videoklip.
Dňa 9. augusta na svojej oficiálnej internetovej stránke Avril Lavigne pridala fotografie z natáčania videoklipu k „Wish You Were Here“, na jednej bola červena kvetina, a na ďalšej bola ona ako leží na drevenej podlahe. Avril Lavigne hovorí, že video bude veľmi surové a exponované, na rozdiel od jej predchádzajúcich videí „What the Hell“ a „Smile“. Videoklip režíroval Marc Webb. 8. septembra Avril Lavigne zverejnila na svojich Twitter a Facebook účtoch správu kde potvrdzuje že, video bude zverejnené 9. septembra. Video malo premiéru na kanáli VEVO YouTube kanáli Avril Lavigne neskoro v noci 8. septembra 2011.
Video začína tak že, Avril Lavigne leží na drevenej podlahe, obklopená listami. Zdvihne sa a začne spievať. Speváčka zdvihne červenú kvetinu a odtrhne zopár okvetných lístkov. Kvet potom podpáli a máva ním vo vzduchu. Pokračuje v spievaní a začne plakať. Neskôr vo videoklipe Avril Lavigne leží vo vani a ponára sa, potom z nej vyjde a ďalej spieva. Video malo na YouTube len za jeden deň 1,6 milióna pozretí.
Wakacuki (torpédoborec)

Wakacuki () bol šiesty torpédoborec triedy "Akizuki" imperiálneho loďstva počas druhej svetovej vojny. Aktívne sa zapájal do bojov v rokoch 1943 – 1944, nakoniec bol jeho osud spečatený 11. novembra 1944 americkými lietadlami z Task Force 38 v Ormockom zálive.
Opis.
Wakacuki bol špeciálne určený ako protilietadlové sprievodné plavidlo, s hlavnou výzbrojou ôsmich /65 typu 98 (4xII), ktoré sa mohli pýšiť skvelými balistickými vlastnosťami.
Lodný kýl bol položený na výstavbu 9. marca 1942 v lodenici Micubiši v Nagasaki, s výstavbou trupu sa začalo 24. novembra a hotová loď bola prijatá do služby 31. mája 1942. Bol postavený na základe plánu rozšírenia sprievodnej flotily z roku 1939, a sprvu mu bolo pridelené číslo 109. Názov, rovnako ako ostatné torpédoborce ​​v sérii, bol spájaný s Mesiacom a znamenal "Mesiac v prvej štvrťke."
Služba.
Wakacuki po uvedení do prevádzky a po náležitom školení posádky, v auguste 1943, dostal svojho veliteľa – bol ním komodor Jasuacu Suzuki a potom bol presunutý na Truk, hlavne kvôli plneniu eskortných úloh a potom 1. novembra bol nasadený do Rabaulu. V noci z 1. na 2. novembra 1943 sa zúčastnil bitky v zátoke cisárovnej Augusty pri ostrove Bougainville, ktorá skončila porážkou Japonska. 5. novembra, počas amerického náletu na Rabaul, bol Wakacuki ľahko poškodený radou blízkych výbuchov. 6. novembra mal dopraviť vojakov do mysu Torokina na Bougainville. Na konci novembra sa vrátil do Jokosuky v Japonsku kvôli opravám.
V dňoch od 6. do 13. februára 1944 sa podieľal na sprievode lietadlových lodí "Šókaku" a "Zuikaku" z Kure do Singapuru a potom od 28. marca do 4. apríla sprevádzal ďalšiu lietadlovú loď "Taihó" z Kure na Lingga Roads, v máji 1944 zase doprevádzal japonské loďstvo odtiaľ do kotviska v Tawitawi. 6. júna zachraňoval preživších z torpédoborca "Minazuki". Neskôr sa zúčastnil leteckej námornej bitky vo Filipínskom mori 19. – 20. júna 1944, kde bol zaradený v 61. divízii 10. flotily torpédoborcov, sprevádzajúc lietadlové lode zväzu admirála Ozawu (spolu s "Akizuki", "Hacuzuki" a "Šimocuki"). Prebral na palubu admirála Ozawu aj celý štáb z potápajúcej sa lietadlovej lode "Taihó" a dopravil ich na "krížnik Haguro". Potom, čo Japonci prehrali bitku sa vrátil do japonských vôd. V júli, opäť sprevádzal transporty z Kure na Okinavu a do Manily.
Následne sa 25. októbra 1944 podieľal na bojoch pri myse Engano, ktoré tvorili časť bitky pri Leyte, kde bol znova v zväze lietadlových lodí admirála Ozawu.
Podieľal sa na sprievode konvojov TA č. 4, ktorý prišiel v noci z 9. na 10. novembra 1944 s dodávkou zásob do Ormockého zálivu pri Leyte a bezprostredne potom bol pripojený k sprievode konvoja TA č. 3 tiež v Ormockom zálive. 11. novembra 1944 bol Wakacuki, počas masívneho amerického leteckého útoku z TF 38 na konvoj, ktorý sprevádzal a spolu s ďalšími tromi torpédoborcami a veľkými stratami na posádke, vrátane kapitána (v oblasti západne od Leyte 10°50′N 124°35′E) potopený. Počet obetí nie je známy, ale zo "Šimakaze" a "Wakacuki" sa zachránilo celkom iba 131 osôb.
Majstrovstvá sveta v ragby mužov 2011

Majstrovstvá sveta v ragby mužov 2011 boli 7. majstrovstvá sveta ragby mužov. Bolo to najvyššie medzinárodné podujatie IRB v roku 2011, ktoré sa konalo za účasti 20 tímov. Konalo sa v dňoch od 9. septembra – 23. októbra 2011 v jedenástich novozélandských mestách: Auckland, Wellington, Dunedin, Hamilton, Rotorua, New Plymouth, Nelson, Invercargill, Whangarei, Napier a Palmerston North. Nováčikom turnaja bolo družstvo Ruska. Víťazom sa stalo družstvo Nového Zélandu, ktoré sa stalo po druhýkrát v histórii majstrom sveta.
Konečné poradie.
Pozn: Tímy na 1. – 8. mieste postúpili priamo na MS 2015.
Eurobeat

Eurobeat je:
V Spojených štátoch bol eurobeat spolu s freestyle označovaný iba ako „hi-NRG“.
Dejiny.
V Japonsku bola populárna talianska hi-NRG hudba od konca 80. rokoch. Táto hudba bola produkovaná v rôznych nahrávacích spoločnostiach, ktoré definovali iný špecifický štýl. Boli to spoločnosti ako A Beat C (vznik v roku 1990), Boom Boom Beat (vznik v roku 1994), Delta (vznik v roku 1995), Hi-NRG Attack (vznik v roku 1994), Time (vznik v roku 1984), aj iné. Tento eurobeat mal vplyv na j-pop. Niektorí j-pop hudobníci ako Namie Amuro, MAX D&amp;D, V6, Dream tvorili cover-verzie eurobeat piesní; ich eurobeat tvorba sa nazýva "J-Euro". 
Popovejšia verzia eurobeatu bola populárna v Spojenom kráľovstve, keď Stock Aitken Waterman písal hity pre umelcov ako Dead or Alive, Bananarama, Jason Donovan, Sonia a Kylie Minogue. Toto trio bolo predovšetkým ovplyvnené popovou hudbou, hi-NRG a italo-discom. Výsledok bola britská verzia italo-disca.
Homo antiquus

Homo antiquus môže byť:
Stock Aitken Waterman

Stock Aitken Waterman, alebo tiež SAW, bolo anglické dance-popové skladateľské a produkčné trio, zložené z hudobných producentov Mike Stock, Matt Aitken a Pete Waterman. Považujú sa za britskú verziu Motown Records tria Holland–Dozier–Holland.
Dejiny.
SAW bolo priekopníkom britskej verzie eurobeatu. Ich "unikátnym" zvukovým prejavom bolo miešanie klubových štýlov, hi-NRG, italo-disca a dokonca swingu s jednoduchým romantickým textom. K svojej tvorbe používali elektronické hudobné nástroje ako Linn 9000, Yamaha DX7, Roland D-50.
Produkcia.
Number-one hity.
Zoznam #1 hitov (rebríček UK Singles Chart), ktoré SAW produkovalo.
The Sugarhill Gang

The Sugarhill Gang je americká hip hopová skupina, založená v roku 1973. Skupina bola založená v Englewoode v New Jersey. The Sugarhill Gang sa skladá z Wonder Mike (* 1957), Master Gee a Big Bank Hank (* 1956). Ich najslávnejším hitom je "Rapper’s Delight". Tato pieseň používa inštrumentálnu verziu piesne "Good Times" od Chic, ale nahranú skupinou Positive Force.
Rapper’s Delight

"Rapper's Delight" je singel americkej hip-hopovej skupiny The Sugarhill Gang. V tejto piesni je použitá časť z "Good Times" od Chic, napísanej Nile Rodgersom. Ten sa skupine vyhrážal žalobou, no napokon dostal "credit" ako textár, ba dokonca sa táto pieseň stala obľúbenou aj u neho. V skladbe sa rovnako objaví text ""I'm the C-A-S-A-N-O-V-A and the rest is F-L-Y", ktorý napísal Grandmaster Caz (Casanova Fly). Aj keď bol jeho text uvedený v tejto skladbe, Grandmaster Caz nikdy nedostal patričný kredit ani reparácie.
Zoznam najväčších hitov v roku 1970 (USA)

Toto sú piesne, ktoré v jednotlivých týždňoch roku 1970 skončili v rebríčku "Billboard" Hot 100 na prvom mieste.
Zoznam najväčších hitov v roku 1980 (USA)

Toto sú piesne, ktoré v jednotlivých týždňoch roku 1980 skončili v rebríčku "Billboard" Hot 100 na prvom mieste.
Zoznam najväčších hitov v roku 2011 (USA)

Toto sú piesne, ktoré v jednotlivých týždňoch roku 2011 skončili v rebríčku "Billboard" Hot 100 na prvom mieste.
Jozef Serčuk

Josef Serčuk (* 1919 Poľsko - † 6. november 1993, Tel Aviv, Izrael) bol veliteľ židovského partizánskeho oddielu operujúceho v oblasti Lublinu v Poľsku počas druhej svetovej vojny. Po vojne svedčil vo viacerých procesoch s nacistickými zločincami, za čo získal zvláštne uznanie od štátu Izrael.
Životopis.
Potom, čo jeho rodičia a ďalší rodinní príslušníci boli zabití v ghette v roku 1941, bol Jozef a jeho brat David transprotovaní do vyhladzovacieho tábora Sobibor. Po jednom dni v tábore sa im obom spolu s ďalším väzňom podarilo utiecť do blízkeho lesa. Tu založili jadro partizánske skupiny, ktorá sa formovala hlavne zo Židov, ktorí utiekli z giet alebo tábora Sobibor. V jednotke bojoval aj spisovateľ Dov Freiberg.
Jeho brat David Serčuk po oslobodení oblasti vstúpil do Poľskej armády, v roku 1948 bol zavraždený poľskými neonacistami.
Po vojne sa Josef Serčuk angažoval vo vyhľadávaní nacistických vojnových zločincov v Európe a vypovedal ako svedok na Norimberskom procese. Po návrate do Poľska podal žiadosť o odchod do Izraela, ktorá ale bola odmietnutá. Jeho žiadosti bolo vyhovené až v roku 1950, keď sa mu podarilo získať cestovný pas. Po odchode do Izraela bol povolaný do izraelskej armády. Po skončení služby sa oženil a usadil v Yad Eliyahu v Tel Avive. Následne začal súkromne podnikať.
Aj v tomto období bol Serčuk viackrát pozvaný do Európy, aby vypovedal na súdoch s nacistickými vojnovými zločincami. Na súde s SS-Oberscharführerom Hugom Raschendorferom bol jediným svedkom obžaloby. Po tom, čo bol Raschendorfer odsúdený na doživotné väzenie, Serčuk získal zvláštnu cenu za vyšetrovanie nacistických zločinov oddelenia izraelskej policie.
V roku 1967 Levi Eškol, izraelský premiér, udelil Serčukovi medailu bojovníkov proti nacizmu. V roku 1968 získal aj štátnu vojenskú medailu.
Serchuk zomrel v roku 1993 v Tel Avive vo veku 74 rokov. Bol ženatý a zanechal deväť detí a viac ako sto vnukov a pravnukov.
Zoznam najväčších hitov v roku 1989 (USA)

Toto sú piesne, ktoré v jednotlivých týždňoch roku 1989 skončili v rebríčku "Billboard" Hot 100 na prvom mieste.
Bobby Brown

Robert Barisford Brown, známy aj ako Bobby Brown, (* 5. február 1969, Boston, Massachusetts, Spojené štáty) je americký R&amp;B spevák-skladateľ, rapper, tanečník a herec. Bol rovnako členom New Edition a k jeho hitom patria piesne ako "My Prerogative", "Don't Be Cruel" a "On Our Own". "On Our Own" je pieseň z filmu "Krotitelia duchov II". 
V rokoch 19922007 bola jeho manželkou Whitney Houstonová († 11. február 2012). Spolu mali dcéru Bobbi Kristinu Brownovú († 26. júl 2015).
Krotitelia duchov II

Krotitelia duchov II (v origináli "Ghostbusters II") je pokračovanie americkej filmovej komédie, ktorú režíroval Ivan Reitman. Film mal kinopremiéru v USA 16. júna 1989.
Oingo Boingo

Oingo Boingo bola americká New Wave skupina, založená v roku 1972 v Los Angeles v Kalifornii. Skupinu založil Richard Elfman ako The Mystic Knights of the Oingo Boingo no napokon o štyri roky neskôr bolo meno skrátené na "Oingo Boingo". V tom čase sa Danny Elfman stal členom tejto skupiny.
Čis T

Daniel Chladek (* 1981, Bratislava, Česko-Slovensko), známy pod umeleckým menom Čis T (do roku 2018 ako Čistychov), je slovenský rapper, hudobný producent, party DJ a člen hip-hopových skupín L.U.Z.A. a už rozpadnutej legendárnej skupiny Názov Stavby. S rapom začal v polovici deväťdesiatych rokov a v roku 2003 vydal so skupinou Názov Stavby album "Reč naša". Svoj debutový sólový album "Né produkt" vydal o rok neskôr v roku 2004. Prvý album s Luzou "3mená 4písmená" vyšiel v roku 2007. Na svojom konte má štyri sólové štúdiové albumy a niekoľko albumov vydaných v spolupráci s domácimi i zahraničnými interpretmi.
Hudobná kariéra.
1996 – 2016: Začiatky a Názov Stavby.
Luza a Drvivá Menšina v roku 1999 zakladajú spolu skupinu Názov Stavby. Skupiny začali spolu koncertovať ako Názov Stavby, objavili sa aj na niekoľkých výberových albumoch. V roku 2000 vydávajú prvé demo "LúzaDrviváMenšina Demo CD", vinyl "Názov Stavby EP" a napokon v roku 2003 debutový album "Reč naša".
1998 – súčasnosť: L.U.Z.A..
Luza v roku 1998 nahrala svoje demo s názvom Luza vs. Polícia. Členovia tejto Petržalskej skupiny sú: Čistychov, Slipo a ich DJ Hajtkovič. Po deme v roku 1998 sa všetci venovali skupine Názov Stavby. Tak prišiel čas kedy sa Čisty začal venovať sólam. V roku 2007 prišla Luza s albumom "3mená 4písmená". November 2015 patril určite Luze, pretože po 8 rokoch čakania prišli s novým albumom Legenda.
sólo kariéra.
V roku 2004 vydal svoj debutový sólový štúdiový album "Né produkt". V roku 2008 vydal druhý sólový album "Posledný doberman" a v roku 2011 svoj tretí sólový počin "Rap/Evolúcia (P.D.P.)". V roku 2018 vydal svoj štvrtý sólový album s názvom "Yak Orol".
Homo faber

Homo faber môže byť:
Homo Faber je:
Nacuzuki

Nacuzuki (jap.:冬月) bol jedenásty torpédoborec triedy Akizuki japonského imperiálneho loďstva.
Popis.
"Nacuzuki" patril k druhej sérii torpédoborcov triedy "Akizuki". Tá bola pôvodne navrhnutá ako trieda protilietadlových sprievodných plavidiel, s hlavnou výzbrojou ôsmich 100mm/65 diel typu 98 (4xII).
Lodný kýl bol položený na výstavbu 1. mája 1944 v Sasebe v námornej lodenici, trup sa začal budovať 2. decembra 1944, a loď vstúpila do služby 8. apríla 1945, ako posledný dokončený torpédoborec triedy Akizuki. Názov, rovnako ako ostatné torpédoborce ​​v sérii, bol spájaný s Mesiacom a znamenal "Letný Mesiac".
Služba.
Po uvedení do služby v apríli 1945, cvičil jeho posádku poručík Šigeru Nišino vo vodách Japonska a po skúškach bol pridelený do 11. flotily torpédoborcov. 25. mája 1945 bol pridelený k 41. divízii torpédoborcov 31. flotily ako sprievodné plavidlo. Nikdy sa nezúčastnil bojových operácií. 16. júna 1945 bol poškodený v oblasti Sasebo keď prešiel cez leteckú mínu. Žiadne opravy neboli uskutočnené. Po vojne slúžil ako repatriačné plavidlo.
25. augusta 1947 odovzdaný Veľkej Británii v rámci reparácií, ale nie do prevádzky, ale po vyšetrení špecialistov bol vyhodený v roku 1948 do šrotu v Urage v Japonsku.
Regionálna geológia

Regionálna geológia zriedkavo oblastná geológia môže byť chápaná v dvojakom zmysle:
Regionálna geológia nie je univerzálna geologická disciplína, ktorá by bola nadradená ostatným geologickým odborom. Využíva však komplexné informácie nahromadené z ostatných čiastkových odborov ako je petrografia, mineralógia, stratigrafia, štruktúrna geológia, geofyzika alebo geochémia. Sumarizáciou týchto poznatkov pre jednotlivé tektonické jednotky a oblasti sa následne utvára ich celkový geologický obraz.
Regionálna geológia má význam pri tvorbe geologických máp, ktoré spolu s priloženou dokumentáciou popisujú geologickú stavbu a vývoj oblasti.
Zóna súmraku

Zóna súmraku (v origináli "Twilight Zone: The Movie") je americký film. Jeho režisérmi boli John Landis, Steven Spielberg, Joe Dante a George Miller. Dejovo nadväzuje na vedecko-fantastický seriál s rovnakým titulom "The Twilight Zone". Vo filme sa objavili Dan Aykroyd ("Krotitelia duchov"), John Lithgow ("Takí normálni mimozemšťania"), Albert Brooks, Kathleen Quinlan ("Letisko 77"), a iní.
Soundtrack.
Nasledujúcu hudbu zložil oscarový skladateľ Jerry Goldsmith.
Letisko 77

Letisko 77 (v origináli "Airport '77") je americký katastrofický film, ktorého režisérom bol Jerry Jameson. Príbeh napísal H.A.L. Craig a Charles Kuenstle. Autormi scenára sú Michael Scheff a David Spector. Letisko 77 je pokračovanie filmu "Letisko". Film bol v roku 1977 nominovaný na Oscara.
The Twilight Zone

The Twilight Zone je americký vedecko-fantastický seriál Roda Serlinga. Seriál bol vysielaný v rokoch 1959-1964 na CBS, následne aj v rokoch 1985-1989 a 2002-2003. Bolo natočených celkom 9 sérií.
Dejiny.
Prvá séria (1959-1964).
Scenáristami boli Ray Bradbury, Charles Beaumont a Richard Matheson. 
Herci, ktorí sa objavili v tejto sérii: Charles Bronson, Lee Marvin, Cliff Robertson, Jack Warden, Martin Landau, Burgess Meredith, Robert Redford, Paul Mazursky, William Shatner. Režisérmi boli Richard Donner a Don Siegel.
Druhá séria (1985-1989).
Scenáristami boli Harlan Ellison, J. Michael Straczynski, George R. R. Martin a Theodore Sturgeon. 
Herci: Bruce Willis, Morgan Freeman, Martin Landau, Jonathan Frakes, Tim Russ, Jenny Agutter a Fred Savage.
Tretia séria (2002-2003).
Medzi režisérmi sa vystriedali Bob Balaban a Lou Diamond Phillips. Narratorom bol Forest Whitaker.
Slovenské národné volejbalové družstvo mužov

Slovenské národné volejbalové družstvo mužov reprezentuje Slovensko v medzinárodných volejbalových súťažiach, podujatiach a priateľských zápasoch. Funguje pod záštitou Slovenskej volejbalovej federácie (SVF). Jeho najvýraznejšie úspechy sú 5. miesto na Majstrovstvách Európy 2011 či dvojnásobné víťazstvo v Európskej lige. V novembri 2022 mu patrilo v medzinárodnom rebríčku FIVB 44. miesto. 
Na majstrovstvá Európy sa kvalifikovalo 14-krát, prvýkrát v roku 1997. Na ostatné vrcholné podujatia, ako majstrovstvách sveta či Letné olympijské hry sa mu kvalifikovať nepodarilo.
Zostava.
Zostava družstva rok 2023:
Reprezentační tréneri.
Prehľad doterajších trénerov národného tímu:
Takí normálni mimozemšťania

Takí normálni mimozemšťania (originálny titul "3rd Rock from the Sun") je americký komediálny seriál, nakrúcaný v rokoch 1996-2001. Seriál bol vysielaný na NBC v Amerike a tiež na HBO Comedy na Slovensku. Seriál je o mimozemšťanoch s ľudskou podobou, ktorí sa usadia v Ohiu a divák sleduje ich ťažkosti a snahu pochopiť ľudstvo.
French Stewart

Milton French Stewart (* 20. február 1964, Albuquerque, Nové Mexiko, Spojené štáty) je americký herec.
Včelí peľ

Včelí peľ sú peľové zrná vyšších rastlín, zbierané, spracované a uložené včelami do buniek plástov, určených k výžive včelstva. 
Včela po prílete na kvet striasa peľ z peľnice prudkými pohybmi, z chĺpkov ho posúva do peľového košíčka na zadných nohách, pričom ho formuje výlučkami žliaz a nektárom do tzv. peľových obnôžok; keď sú košíčky plné, odlieta. Včela medonosná dokáže uniesť cca 40 mg peľu. Po prílete do úľa odovzdávajú včely - lietavky obnôžky včelám - mladuškám, alebo je tento obnôžkový peľ zbieraný včelárom prostredníctvom tzv. peľochytov, ktoré umiestnil do letáča úľa. Potom je peľ sušený a uskladnený, keď však obnôžky príjmu včely - mladušky, vrstvia ich následne do buniek plástov v úli a po ich naplnení zalejú vrstvičkou medu. V bunkách potom prebieha fermentácia, ktorou je obnôžkový peľ konzervovaný a pripravený na výživu včelstva. Tento peľ sa nazýva aj úľový peľ, fermentovaný peľ, perga, alebo včelí chlieb. Oba druhy peľu majú zmenené zloženie i vlastnosti oproti natívnemu peľu a spoločne sa nazývajú včelí peľ. 
Sušený obnôžkový peľ nielen vyzerá, ale aj chutí ako cukrárenský posyp, má príjemnú bylinnú vôňu a sladkastú chuť.
Význam.
Včelí peľ uplatňujeme najmä v praktickom včelárstve na podnecovaciu znášku včelstva, ako výživový prostriedok, v apiterapii, na kozmetické účely.
Kristen Johnstonová

Kristen Johnstonová (; * 20. september 1967) je americká herečka, ktorá sa narodila vo Washingtone D.C.. Bola nominovaná na Emmy v roku 1999 a 1997 za účinkovanie v seriáli "Takí normálni mimozemšťania".
Joseph Gordon-Levitt

Joseph Gordon-Levitt (* 17. február 1981, Los Angeles, Kalifornia, USA) je americký herec.
John Lithgow

John Lithgow (* 19. október 1945, Rochester, New York, Spojené štáty) je americký herec.
Účinkoval vo filme, TV aj divadle. Objavil sa vo filmoch ako "Interstellar", "Shrek", "The Day After", "Zóna súmraku", a iné.
The Day After

The Day After je americký science fiction film, ktorý režíroval Nicholas Meyer. Film je o nukleárnej vojne medzi USA a ZSSR.
Dan Aykroyd

Daniel Edward Aykroyd známy tiež ako Dan Aykroyd (* 1. júl 1952, Ottawa, Ontário, Kanada) je kanadský herec. Preslávil sa vďaka filmom ako "Krotitelia duchov", "Výmena", "The Blues Brothers", a iné.
Nicholas Meyer

Nicholas Meyer (* 24. december 1945, New York City New York, USA) je americký filmový producent, režisér a scenárista.
Podieľal sa na filme "Star Trek", dobrodružnej fantasy "Time After Time" a post-apokalyptickej dráme "The Day After".
Vyštudoval na University of Iowa.
Steve Guttenberg

Steven Robert Guttenberg (* 24. august 1958, Brooklyn, New York, New York, USA), známy ako Steve Guttenberg, je americký herec. Pochádza zo židovskej rodiny a bol aj vychovávaný v tejto viere.
Guttenberg sa objavil vo filmoch ako "Policajná akadémia", "The Day After", "Traja muži a nemluvňa", "Zámotok".
Kariéra.
Hudobné klipy.
V roku 1989 sa objavil v klipe "Liberian Girl" od Michaela Jacksona.
Jody Watley

Jody Vanessa Watley, viac známa ako Jody Watley (* 30. január 1959) je americká speváčka-skladateľka, hudobná producentka. Spolupracovala s autormi ako Madonna, Shalamar, George Michael, 4hero, Janet Jackson a iní.
Shalamar

Shalamar bola americká hudobná skupina, založená v roku 1975 ako disco projekt Dicka Griffeyho v rámci "Soul Train" varieté. Skupina sa skladala z Howarda Hewetteho, Jeffrey Daniela a Carolyn Griffeyovej. K ich hitom patria „The Second Time Around“ (#8), „A Night to Remember“ (#44) a „Dancing in the Streeets“ (#17).
Sexual Healing

"Sexual Healing" je pieseň Marvina Gayeho z albumu "Midnight Love". Singel bol vydaný 30. septembra 1982 v Columbia Records. 
Štylistika piesne (tzn. použité syntezátory, bicie automaty) mala vplyv aj na vývoj súčasného R&amp;B.
Pozície v rebríčkoch.
Love Come Down

"Love Come Down" je pieseň od Evelyn "Champagne" Kingovej, nahraná vo vydavateľstve RCA Records. Pieseň napísal Kashif, produkoval Morrie Brown. 
"Love Come Down" bola úspešná vo viacerých "Billboard" rebríčkoch. 
Samplovanie.
Tato pieseň bola použitá ako sample v iných piesňach:
Oricon

Oricon Incorporated () je japonský podnik založený v roku 1967 ako "Original Confidence". Orikon zverejňuje hudobné rebríčky podľa predaja CD a DVD nosičov. Orikon sleduje aj predaje počítačových hier.
The Girl Is Mine

"The Girl Is Mine" je pieseň nahraná Michaelom Jacksonom a Paulom McCartneym vo vydavateľstve Epic Records v júli 1982. "The Girl Is Mine" sa nachádza aj na albume "Thriller".
Referencie.
Slovenské národné volejbalové družstvo žien

Slovenské národné volejbalové družstvo žien je národné družstvo žien, ktoré reprezentuje Slovensko v medzinárodných volejbalových súťažiach a podujatiach a priateľských zápasoch. Funguje pod záštitou Slovenskej volejbalovej federácie (SVF). Doposiaľ najväčším úspechom družstva sú štyri účasti na Majstrovstvách Európy žien vo volejbale. Súčasným trénerom je Marco Fegnolio, kapitánkou Barbora Koseková.
Reprezentačná súpiska.
"Stav aktuálny ku Majstrovstvám Európy 2019 - ku 1.9.2019."
Paparazzi

„Paparazzi“ je piaty singel americkej popovej speváčky Lady Gaga z jej debutového albumu "The Fame "(2009). Singel bol vydaný 5. júla 2009.
Externé odkazy.
Oficiálny videoklip k pesničke
Rupert Holmes

Rupert Holmes (* 24. február 1947) je americký skladateľ, hudobník a spisovateľ. Preslávil sa však vďaka piesňam ako "Escape (The Piña Colada Song)" a "Him".
Jimmy Jam a Terry Lewis

Jimmy Jam a Terry Lewis je skladateľské a produkčné duo.
Spolupracovali s hudobníkmi ako The Time, Prince, Janet Jackson, The SOS Band, Cherrelle, Alexander O'Neal, Mariah Carey, Mary J. Blige, New Edition, Captain Rapp, Karyn White, a inými.
K svojej tvorbe používali elektronické hudobné nástroje ako Roland TR-808, Oberheim OB-8, Yamaha DX-7, Ensoniq Mirage.
Produkcia.
Nasledujúce piesne produkované duom Jimmy Jam &amp; Terry Lewis sa dostali na 1. priečku Hot 100, popového rebríčku "Billboard".
The S.O.S. Band

The S.O.S. Band je americká hudobná formácia, založená v roku 1977 v Atlante, v štáte Georgia. Členmi skupiny boli Mary Davis, Billy Ellis a James Earl Jones III. 
Ich najväčšími hitmi sú „Take Your Time (Do It Right)“, „The Finest“ a „Just Be Good to M“.
Dejiny.
Skupina spoločne s producentským duom Jimmy Jam a Terry Lewis pomohli spopularizovať použitie cowbellu a predovšetkým zvuk TR-808 v americkej populárnej hudbe.
Zoznam najväčších hitov v roku 1971 (USA)

Toto sú piesne, ktoré v jednotlivých týždňoch roku 1971 skončili v rebríčku "Billboard" Hot 100 na prvom mieste.